laion/Wikipedia-Exotic huggingface dataset:
Hakassia Vabariigi vapp

Hakassia Vabariigi vapp on Venemaa Föderatsiooni kuuluva Hakassia Vabariigi vapp. Praegu kasutusel olev vapp on vastu võetud 14. juunil 2001. Vapp kujutab endast hõbedast ümmargust kilpi, mille keskel paikneb punane ovaalne kilp rohelise äärisega (Hakassia naiste rahvuslik kaelaehe), selle ülemises osas on ümar sisselõige. Kilbil on kujutatud valget tiibadega, kuldsete piirjoontega lumeleopardi. Kilpi kaunistavad külgedelt punaste varte ja roheliste lehtedega kase oksad. Alumises osas paikneb roheline kuusnurkne tahvel kollase äärisega, sellel on kuldne kiri "ХАКАСИЯ". Ülemises osas on aga päikesemärk. Päikesemärk on kuldne ring nelja teravikuga, mille sees on kaks hõbedast sõõri. Punane kilp sümboliseerib amuletti, mis hoiab ja kaitseb rahvast. Samuti tähistab punane värv loodust ja selle elujõudu. Kilbil olev leopard pärineb iidsetelt koopajoonistelt, ning on mälestus esiaegadest. See sümboliseerib hinge, ideelisust, ustavust, otsekohesust ja mehisust. Päikesemärk sümboliseerib universumit, see on päikese ja valguse sümbol. Kase oksad on painutatud nii, et need lõppevad päikesemärgi juures ja tähistavad jumalikke jõude, millest said alguse mehed ja naised. Need on õnne, heaolu, külluse ja hüvangu sümbolid. Neli kaart okstes kehastavad aastaaegu. Vapi ümmargune kilp aga tähistab igavest eksisteerimist. Hakassia Vabariigi lipp
Sunny Mabrey

Sunny Mabrey (sündinud 28. novembril 1975) on Ameerika Ühendriikide näitleja ja endine modell. Sunny Mabrey andmekogus IMDb (inglise)
Eestimaa uhkus

Eestimaa uhkus on auhind, mida TV3 ja Elion annavad Eesti inimestele, kelle teod on teistele eeskujuks. Laureaatide seos on elupäästjaid, sotsiaaltöötajaid, arste, õpetajaid. Auhind antakse üle auhinnagalal. Auhinda jagatakse aastast 2004. https://www.vooremaa.ee/eestimaa-uhkuse-galal-tanati-malle-ja-ants-arnekit/ (vaadatud 01.04.2019) https://parnu.postimees.ee/2973359/eestimaa-uhkus-ootab-vihjeid-tublide-kohta (vaadatud 01.04.2019)
Kihelkonna

Kihelkonna on alevik Saare maakonnas Saaremaa vallas 33 km kaugusel Kuressaarest Kihelkonna lahe ääres. Enne Eesti omavalitsuste haldusreformi 2017. aastal oli alevik Kihelkonna valla halduskeskus. Alevikus on üle 300 elaniku. Alevikus asuvad Kihelkonna Kool, Kihelkonna Mihkli kirik, Kihelkonna laululava, Kihelkonna raamatukogu. Kihelkonna aleviku keskus Kihelkonna Mihkli kirik Kihelkonna kalmistu Kihelkonna laululava Kihelkonna kihelkond Eesti alevike loend "Kommunism" Maa-amet, vaadatud 21.11.2020. Statistikaameti statistika andmebaas, vaadatud 13.03.2024. Eesti haldus- ja asustusjaotuse klassifikaator, vaadatud 9.06.2014.
Mälestusmärkide loendid

riigiti Eesti mälestusmärkide loendid linnati Pärnu mälestusmärkide loend Tallinna mälestusmärkide ja skulptuuride loend Tartu skulptuuride loend Kostroma mälestusmärkide loend isikuti Lenini mälestusmärkide loend Stalini mälestusmärkide loend
Rakett (ettevõte)

Rakett OÜ on Eesti disainibüroo. Büroos on kujundatud nii toiduainete pakendeid kui ka näiteks raamatusarjasid. raamatusari "Bibliotheca" raamatusari "Gigantum Humeris" PAFi logo https://www.rakett.org/ (vaadatud 01.04.2019) Koduleht
Karl Abraham

Karl Abraham (3. mai 1877 Bremen – 25. detsember 1925 Berliin) oli Saksamaa psühhoanalüütik, kes uuris imikute seksuaalsuse rolli iseloomu arenemises ja vaimuhaiguses. Ta oli koostööparter Sigmund Freudile, kes pidas teda oma parimaks õpilaseks. Karl Abraham sündis Saksamaal Bremenis. Ta isa Nathan Abraham (1842–1915) oli juudi religiooni õpetaja. Karl Abrahami meditsiiniõpingud võimaldasid tal saada ametikoha Šveitsis Zürichis Burghölzli vaimuhaiglas, mida juhtis Eugen Bleuler. Samas kliinikus töötas ka Carl Gustav Jung. Esimene kontakt Sigmund Freudiga oli Abrahamil aastal 1907, sellest arenes välja eluaegne suhtlus. 1910. aastal asutas ta Berliini Psühhoanalüüsi Ühingu. Aastatel 1914–1918 oli ta Rahvusvahelise Psühhoanalüütilise Ühingu president, samuti 1925. aastal. Karl Abraham tegi Freudiga koostööd maniakaal-depressiivse psühhoosi (tänapäeval tuntud kui bipolaarne meeleoluhäire) uurimisel, mille tulemusena tuli 1917. aastal välja Freudi raamat "Trauer und Melacholie" ('Lein ja melanhoolia'). Ta oli Melanie Kleini analüütik aastatel 1924–1925. Abraham oli ka mentor mõjukale Saksa analüütikute grupile, kuhu kuulusid Karen Horney, Helene Deutsch ja Franz Alexander. Karl Abraham uuris imiku seksuaalsuse rolli iseloomu kujunemisel ja vaimsetes haigustes. Ta kirjeldas isiksuseomadusi ja psühhopatoloogiaid, mis tulenevad psühhoseksuaalse arengu peatumisest eri arenguetappides. Aabraham vaatles oma ainsat tütart Hilda Abrahami, kirjeldades tema reaktsioone klistiirile ja infantiilsele masturbatsioonile. Samas pidas Abraham oluliseks säilitada tütre privaatsus, seetõttu ilmusid mõned vaatlusandmed alles pärast Hilda surma. Hildast sai samuti hiljem psühhoanalüütik. Veel üks oluline panus Abrahamilt on tema töö "Versuch einer Entwicklungsgeschichte der Libido auf Grund der Psychoanalyse seelischer Störungen" ('Lühiülevaade libiido arengust', 1924), kus ta arendas edasi Freudi teost 'Lein ja melanhoolia' ning demonstreeris normaalsete ja patoloogiliste objektide vaheliste suhete kõrvalekaldeid ja reaktsioone objekti kadumisele. Abraham uuris ka laste seksuaalset traumat ja väitis nagu Freudki, et psühhootiliste ja neurootiliste patsientide hulgas on olnud palju seksuaalset kuritarvitamist. Lisaks väitis ta (1907), et dementia praecox on seotud lapsepõlve seksuaalse traumaga. Abraham suri 25. detsembril 1925 kopsupõletikku, kuid tal võis olla ka kopsuvähk. "Encyclopaedia Britannica". International Psychoanalytical Association http://www.freudfile.org/abraham.html https://www.encyclopedia.com/people/medicine/psychology-and-psychiatry-biographies/karl-abraham
Troyes

Troyes on linn ja vald Prantsusmaal, Aube'i departemangu keskus. Linn asub Seine'i jõe ääres. Linnas elab umbes 60 000 elanikku. Linnast on arvatavasti pärit luuletaja Chrétien de Troyes. Linnas tegutseb jalgpalliklubi ESTAC. Répertoire géographique des communes, vaadatud 26.10.2015. Populations légales 2021
Science

Science on eelretsenseeritav USA teadusajakiri. See on maailma üks prestiižikamaid teadusajakirju[viide?]. Ajakirja annab välja American Association for the Advancement of Science (AAAS). Ajakiri ilmub kord nädalas. Ajakirja peamine toimetuskolleegium asub Washingtonis. Ajakirja esimene number ilmus veebruaris 1883. Koduleht
Saint-Nazaire

Saint-Nazaire on sadamalinn ja vald Lääne-Prantsusmaal Loire-Atlantique'i departemangus Atlandi ookeani rannikul. Linnas elab umbes 66 000 inimest. Veel 1800. aastate esimesel poolel asus seal vaid kalasadam. 1850. aastatest hakkas piirkond tänu sadamale ja sinna ehitatud laevatehasele üha laienema. Tänapäevani on linna tähtsaim sissetulekuallikas laevatehase ja sadamaga seotu. Teise maailmasõja ajal asus linnas allveelaeva- ja muude laevade sadam. Aastatel 1942–1943 hävitasid Suurbritannia väed nii sadamad kui ka suure osa linnast. Répertoire géographique des communes, vaadatud 26.10.2015. Populations légales 2021
ETP Grupp

AS ETP Grupp oli Eesti ehitusettevõte. Ettevõte kanti Äriregistrisse 1996. 2000 ühines ETP Grupiga ettevõte Eesti Tööstusprojekt. 2006 ühinesid ETP Grupp, Eesti Projekt AS, ja Sweco Eesti AS ja asutati uus ettevõte: Sweco Projekt AS. EE 12. köide, 2003: 107. https://web.archive.org/web/20190402152856/http://www.eesti-ehitusturg.ee/index.php?leht=8&rn=11304200 (vaadatud 02.03.2013)
Kaali (täpsustus)

Kaali on mitme Eesti koha nimi Kaali, küla Saare maakonnas Saaremaa vallas Kaali, endine küla Viljandi maakonnas Polli külanõukogus Kaali kraater Kaali maastikukaitseala Kaali mõis Kaali karjamõis
Lucase matemaatikaprofessor

Lucase matemaatika õppetool, ka Lucase matemaatikaprofessor, ka Lucase professuur, (inglise keeles Lucasian Chair of Mathematics; Lucasian Professor of Mathematics) on auväärsemaid õppetoole Cambridge'i Ülikoolis, millel omal ajal istusid Isaac Newton (1669–1702), Paul Dirac (1932–1969) ja Stephen Hawking (1979–2009). Lucase professuur loodi 1663. aastal poliitik Henry Lucase (1610–1663) auks, kes muu hulgas pärandas enda 4000-köitelise raamatukogu Cambridge'i ülikoolile. Lucase professuur kuulub ülikooli matemaatikateaduskonna rakendusmatemaatika ja teoreetilise füüsika osakonna koosseisu. Pärast Hawkingit asus õppetooli juhtima stringiteoreetik Michael Green (2009–2013). 2015. aastast istub toolil füüsik ja reoloog Londoni ja Edinburghi kuninglike seltside liige Michael Cates. Cates on pehme aine füüsika juhtiv eriteadlane maailmas. Ta on arvult 19. Lucase professor. From Newton to Hawking and beyond. theconversation.com Michael Cates elected 19th Lucasian Professor. cam.ac.uk Professor Michael B. Green, FRS. damtp.cam.ac.uk From Newton to Hawking and beyond: a short history of the Lucasian Chair. theconversation.com
ORF

ORF võib tähendada järgmist: Open Reading Frame Österreichischer Rundfunk, Austria rahvusringhääling Orf võib tähendada järgmist: Orf-viirusnakkus
Mannerheim

Mannerheim on rootsi-soome aadlisuguvõsa. Sellest suguvõsast pärinevad mitmed tuntud isikud: Henrik Marhein (1618–1667) oli suguvõsa rajaja Augustin Marhein oli eelmise poeg, kes sai Rootsis aadlikuks Johan Augustin Mannerheim (1706–1778) oli eelmise poeg, kes sai 1768 koos vennaga paruniks Carl Erik Mannerheim (1759–1837) oli eelmise poeg, kes asus elama Soome Krahv Carl Gustaf Mannerheim (1797–1854) oli eelmise poeg, esimene Soomes sündinud Mannerheim, Soome riigitegelane ja loodusteadlane Sophie Mannerheim (1863–1928) oli eelmise lapselaps ja Soome õenduspioneer Carl Gustaf Emil Mannerheim (1867–1951) oli eelmise vend, Soome marssal ja president Mannerheim Rootsi Aadlikalendris 1923
Aleksandr Hvostov

Aleksandr Aleksejevitš Hvostov (vene keeles Александр Алексеевич Хвостов; 8. jaanuar 1857 Orjoli kubermang – 23. november 1921 Jelets, Orjoli kubermang) oli Venemaa keisririigi poliitik, justiitsminister ja siseminister. Ta sündis aastal 1857 Orjoli kubermangus. Ta lõpetas aastal 1878 Keiserliku Aleksandri lütseumi. Pärast lütseumi lõpetamist asus ta tööle Saraatovi ringkonnakohtus. Aastal 1884 sai temast kaasprokurör, järgmisel aastal nimetati ta justiitsministeeriumi osakonna toimetajaks, seejärel seadusandliku osakonna juhiks ja õigusnõustajaks. Aastal 1894 viidi ta üle teenistusse Siseministeeriumis, kus ta asus ametisse kantselei juhatajana ja hiljem majandusosakonna juhatajana. 1901. aastal naasis ta justiitsministeeriumisse esimese osakonna juhina. 1. jaanuarist 1912 oli ta Riiginõukogu liige. 6. juulist 1915 kuni 7. juulini 1916 oli ta Venemaa justiitsminister. 7. juulist 1916 kuni 16. septembrini 1916 oli ta Venemaa siseminister. Tema isa Aleksei Nikolajevitš Hvostov oli mõisnik. Vennadː Nikolai oli senaator, Sergei oli Penza kuberner, Aleksei oli Tšernigivi kuberner, vennapoeg Aleksei Hvostov oli Venemaa siseminister.‎
Citroën

Citroën (hääldus prantsuse keeles [si.tʁɔ.ɛn]) on Prantsusmaa autotootja, mis alates 2021. aastast on osa Stellantisest. Ettevõtte asutas 1919. aastal prantsuse tööstur André-Gustave Citröen. 1934, aastal sai ettevõte kuulsaks innovaatilise autoga Traction Avant, mis oli maailma esimene massiliselt toodetud esirattaveoga auto ning samuti esimesi, millel oli ilma mehaaniliste komponentideta ja toetava raamita kandevkere. Alates 1976. aastast kuulus Citroën PSA Peugeot Citroën gruppi, mis hiljem sai nimeks PSA grupp. "The Top Gear car review: Citroen Traction Avant".
Apple Arcade

Apple Arcade on Apple'i videomängude tellimise teenus, mis kuulutati välja 25. märtsil 2019 üritusel "Apple Special Event". Teenus on mõeldud iOS-i, macOS-i ja tvOS-i seadmetele, nagu iPhone, iPad, MacBook ja Apple TV. Teenus ilmub 19. september 2019 ja maksab $4.99 kuus. Mängija saab jätkata pooleli jäänud mängu mängimist erinevatel seadmetel nagu iPhone-l, iPad-il, Apple TV-l või Maci-l. Mängudel ei ole reklaame ega mängusiseseid oste. Mängijate privaatsus on kaitstud. Mänge saab mängida ilma internetiühenduseta igal seadmel. Apple. "Koduleht" (eesti keeles).{{netiviide}}: CS1 hooldus: tundmatu keel (link) Rae Johnston (26. märts 2019). "Apple Arcade detailid". Junkee (inglise keeles). Vaadatud 16. mail 2019.{{netiviide}}: CS1 hooldus: tundmatu keel (link) Apple (25. märts 2019). "Apple tutvustab maailma esimest tellimuspõhist mängudeteenust, mis töötab nii arvutitel ja mobiiliseadmetel". Apple (inglise keeles). Vaadatud 16. mail 2019.{{netiviide}}: CS1 hooldus: tundmatu keel (link)
CarPlay

CarPlay on Apple'i standard, mis võimaldab autoraadio või peakomplekti olla kuvarina ja tegutseb ka iOS-seadme kontrollerina. See on saadaval kõigis iPhone 5 ja hilisemates mudelites, millel on vähemalt iOS 7.1. Vastavalt Apple'i veebisaidile teevad kõik suuremad autotootjad koostööd CarPlayiga.
Apple TV (tarkvara)

TV (ametlikult Apple TV+ -rakendus või lihtsalt TV-rakendus) on Apple'i meediapleieri rakendus, mis oli algselt kasutusel ainult Apple TV mikrokonsoolis ja iOS-i kasutavates seadmetes. 2019. aastast pakutakse teenust ka Maci arvutis, mitmes nutiteleviisori mudelis, Roku seadmetes ja Amazon Fire TV seadmetes. Teenus töötab 1. oktoobrist 2019 ja maksab erakliendile 4,99 dollarit kuus. Apple. "Ametlik koduleht" (eesti keeles).{{netiviide}}: CS1 hooldus: tundmatu keel (link)
HomeKit

HomeKit on Apple'i tarkvara raamistik, mis võimaldab kasutajatel seadistada oma iOS-seadet nutikate kodumasinate konfigureerimiseks, nendega suhtlemiseks ja juhtimiseks. Ruumide, esemete ja tegevuste projekteerimisel HomeKit teenusesse saavad kasutajad lubada maja automaatseid toiminguid lihtsa häälkäskluse abil Sirile või rakenduste kaudu edastada. HomeKit ilmus esimest korda iOS 8-ga 2014. aasta septembris. HomeKit'i tugi kuulub ka MacOS Mojave'ile ja seda saab kasutada kõigi nende seadmete Siri kaudu.
Suurbritannia peaminister

Suurbritannia peaminister (inglise keeles Prime Minister of the United Kingdom; mitteametlikult lühendatult PM) on Suurbritannia valitsuse juht. Peaminister juhib nii täidesaatvat kui ka seadusandlikku ametikohta ning koos oma valitsusega (mis koosneb kõigist kõrgematest ministritest, kellest enamik on valitsusasutuste juhid) vastutavad kollektiivselt oma poliitika ja tegevuse eest monarhile, parlamendile, nende valitsusele, erakonnale ja lõpuks valijaskonnale. Peaministri büroo on üks suuremaid riigiasutusi. Peaministri büroo ei ole loodud ühegi põhikirja või põhiseadusliku dokumendi järgi, vaid eksisteerib pikaajaliselt sõlmitud konventsiooniga, mis näeb ette, et monarh peab määrama peaministriks isiku, kes tõenäoliselt hakkab täitma House of Commonsi usaldust; see isik on tavaliselt erakondade või parteide koalitsioonide juht, kellel on selles istungisaalis kõige rohkem kohti. Peaministri seisukohta ei loodud; see on arenenud aeglaselt ja ebaühtlaselt üle kolmesaja aasta seoses arvukate parlamendi tegude, poliitiliste arengute ja ajalooõnnetuste tõttu. Seetõttu on kontor kõige paremini mõistetav ajaloolisest perspektiivist. Ametikohtade päritolu leidub põhiseaduslikes muudatustes, mis toimusid revolutsioonilise lahenduse ajal (1688–1720) ja sellest tulenev poliitilise võimu muutumine suveräänsest parlamendist. Kuigi suveräänsele riigile ei antud iidseid eesõigusi ja seaduslikult jäi see valitsusjuhiks, muutus poliitiliselt järk-järgult vajalikuks, et seda saaks valitseda peaministri kaudu, kes võiks saavutada parlamendi enamust. Praegune peaminister Keir Starmer on ametis alates 5. juuli 2024, mil ta asus senise peaministri Rishi Sunak asemel juhiks.
LVLup

LVLup on Baltimaade esimene videomängude muuseum, mis asub Tallinnas ARSi Kunstilinnakus ning eksponeerib arvuti- ja konsoolimänge interaktiivselt algsel riistvaral 1970. aastatest kuni 2000. aastate lõpuni. Muuseumi asutamise initsiaator on Camille Laurelli, tehniline juht on Andrejs Rusinovskis. Arvutimuuseum Videomängude muuseum LVLup
Ridaküla (Vaivara kihelkond)

Ridaküla oli küla Virumaal. Küla jääb tänapäeval Udria küla edelaossa. Kihelkondlikult kuulus küla Vaivara kihelkonda. Küla eksisteeris enne Teist maailmasõda. Küla on mainitud 1922. Sissekanne Eesti kohanimeraamatu veebiversioonis (vaadatud 01.04.2019)
Apollo (kino)

Apollo - Kinod Eestis Apollo Kino OÜ, haldab Apollo-nimelisi kinosid Tallinnas (Solaris, Kristiine, Ülemiste, Mustamäe, Coca-Cola Plaza), Tartus (Eeden, Lõunakeskus), Saaremaal (Auriga Keskuses), Pärnus (Pärnu), Jõhvis (Pargi kaubanduskeskuses) ja Narvas (Astri) Apollo, endine kino Tallinnas (hilisema nimega Forum) Apollo, endine kino Tartus "Apollo Kino". Originaali arhiivikoopia seisuga 24. mai 2022. Vaadatud 6. oktoobril 2021.
Proportsionaalsuse põhimõte

Proportsionaalsuse põhimõte on õiguse üldtunnustatud printsiip, mille järgi õigusi ja vabadusi tohib piirata ainult kooskõlas põhiseadusega ning piirangud peavad olema demokraatlikus ühiskonnas vajalikud ega tohi moonutada piiratavate õiguste ja vabaduste olemust. Põhiseaduses on proportsionaalsuse printsiip tuletatud §-s 11. Õiguse üldtunnustatud põhimõtted on tuletatud õigusest endast ja neile peab vastama nii seadusandlus kui ka õiguse rakendamine. Avalik võim on seotud õiguse kui tervikuga, kuhu kuuluvad ka õiguse üldtunnustatud põhimõtted, millega peavad kooskõlas olema nii põhiseadus kui ka teised õigusaktid. Euroopa Liidu õiguses välja kujunenud kohtupraktika põhjal võib öelda, et proportsionaalsuse põhimõte koosneb kolmest elemendist: esiteks, meede peab olema sobiv eesmärgi saavutamiseks; teiseks, meede peab olema vajalik mitme samaväärse meetme seast tuleb valida meede, mis on isikutele kõige vähem koormav; kolmandaks, meede ei tohiks olla soovitud eesmärgiga võrreldes ebaproportsionaalselt koormav. Eesti Riigikohus on meetme põhiseaduspärasuse kontrolliskeemi kohta öelnud järgmist: „Proportsionaalsuse põhimõttele vastavust kontrollib kohus järjestikku kolmel astmel − kõigepealt abinõu sobivust, siis vajalikkust ja vajadusel ka proportsionaalsust kitsamas tähenduses ehk mõõdukust.“ Sobiv on abinõu, mis soodustab eesmärgi saavutamist. Vaieldamatult ebaproportsionaalne on sobivuse mõttes abinõu, mis ühelgi juhul ei soodusta eesmärgi saavutamist. Sobivuse nõude sisuks on kaitsta isikut avaliku võimu tarbetu sekkumise eest. Abinõu on sobiv siis, kui aitab eesmärgi saavutamisele kaasa. Seetõttu tuleb, hinnates abinõu sobivust eesmärgi saavutamiseks, küsida, kas abinõu aitab kaasa eesmärgi saavutamisele või ei sobi selleks üldse. Abinõu on vajalik, kui eesmärki ei ole võimalik saavutada mõne teise, kuid isikut vähem koormava abinõuga, mis on vähemalt sama efektiivne kui esimene. Kokkuvõttes kontrollitakse vajalikkust kitsamas tähenduses Pareto-optimaalsuse põhimõtte järgi: abinõu on mittevajalik vaid siis, kui on olemas üks teine abinõu, mille rakendamisel läheb vähemalt ühel asjaosalisel (abinõu adressaadil) paremini, kuid mitte kellelgi halvemini. Abinõu on mõõdukas siis, kui sellega taotletav eesmärk kaalub üles põhiõiguse riive. „Abinõu mõõdukuse üle otsustamiseks tuleb kaaluda ühelt poolt põhiõigusse sekkumise ulatust ja intensiivsust ning teiselt poolt piirangu eesmärgi tähtsust. Mida intensiivsem on põhiõiguse riive, seda kaalukamad peavad olema seda õigustavad põhjused." Eesti.ee. "Õiguse printsiibid". Vaadatud 02.04.2019. D. Chalmers, G. Davies, G. Monti. European Union Law. Cambridge: Cambridge University Press, 2010, lk 362. RKÜKo 21.01.2014, 3-4-1-17-13, p 32. RKPJKo 06.03.2002, 3-4-1-1-02, p 15 j RKÜKo 12.07.2012, 3-4-1-6-12, p 171 RKPJKo 19.02.2013, 3-4-1-28-12 p 25. Ernits, M. Põhiseaduse § 14 kommentaar, komm 14. – Ü. Madise jt (toim). Eesti Vabariigi põhiseadus. Kommenteeritud väljaanne. 4., täiend. Tallinn: Juura, 2017 RKPJKo 26.03.2009, 3-4-1-16-08, p 29. RKPJKo 17.07.2009, 3-4-1-6-09, p 21.
Lõuna-vene lambakoer

Lõuna-vene lambakoer on Venemaalt pärit koeratõug. Tõustandardis on koera käitumise/iseloomu kohta kirjas: „Kõrgema närvitalituse tüüp on aktiivne, tugev, tasakaalustatud, elav. Domineeriv reaktsioon – aktiivne kaitsereaktsioon“. Pildid "Lőuna-vene lambakoer" (PDF). Eesti Kennelliit. Vaadatud 2.04.2019.[alaline kõdulink] "YUZHNORUSSKAYA OVCHARKA" (PDF) (inglise). fci.be. Vaadatud 2.04.2019. "Danish Legislation on Dogs". Originaali arhiivikoopia seisuga 5. juuli 2013. Vaadatud 2. aprillil 2019. Renée Willes: All världens hundraser, Bromma 2003, ISBN 91-89090-79-9 Juzjnorusskaja ovtjarka, Hundrasguiden, Svenska Kennelklubben (SKK) Südrussischer Owtscharka, Rasselexikon, Verband für das Deutsche Hundewesen (VDH) Lőuna-vene lambakoer koer.ee saidil
Petrit Çeku

Petrit Çeku (sündinud 2. juunil 1985) on Kosovo-Albaania klassikalise muusika kitarrist. Çeku, kes on sündinud Kosovos Prizrenis, sai kitarrimänguks inspiratsiooni isalt. Ta hakkas kitarri õppima kuueaastaselt. Üheksa-aastaselt läks Çeku Lorenc Antoni muusikakooli, kus õppis Luan Sapunxhiu käe all klassikalist kitarri mängima. Ta lõpetas kooli 17-aastaselt. 2002. aastal kutsus Xhevdet Sahatxhija Çekut õppima Pavao Markovaci muusikakooli, mis asub Horvaatias Zagrebis. 2008. aastal lõpetas Petrit Zagrebi Muusikaakadeemia, kus ta oli õppinud prestiižika õpetaja Darko Petrinjaki klassis. Aastatel 2009– 2013 õppis ta Manuel Barruecoga Ameerika Ühendriikides Baltimore'is asuvas Peabody konservatooriumis. Çeku on esinenud paljudel Euroopas ja Ameerikas toimunud klassikalise muusika kontsertidel ning on olnud orkestri solist. Näiteks on Çeku teinud koostööd Baltimore'i sümfooniaorkestri, Tšehhi kammerfilharmoonikute, Peterburi Riikliku Ermitaaži orkestri ja Zagrebi Filharmoonikutega. Ta esineb regulaarselt ka Zagrebi solistidega ja muusikafestivalidel, nagu Next Generation Festival, Samobor Festival, Panama Guitar Festival, Moscow Guitar Virtuosi ja Priština Remusica Festival. Çeku on kitarritrio Elogio üks asutajaliikmetest. Çeku töötab loometll kõrvalt Poola kitarriakadeemias õpetajana ning juhendab Young Masters Samobor Festivali backstage'is esinejaid. Çeku mängib Ross Gutmeieri tehtud kitarril. 2012 Parkening International Guitar Competition, Malibu, California 2012 JoAnn Falletta International Guitar Concerto Competition, Buffalo, New York, kategooria ''publiku lemmik'' 2011 Allentown Symphony Schadt String Competition, Allentown, Pennsylvania 2011 Maurizio Biasini International Guitar Competition, Bologna, Itaalia 2008 Zagrebi Filharmoonikute auhind kategoorias ''aasta parim noor muusik'' 2007 Michele Pittaluga International Classical Guitar Competition, Alessandria, Itaalia 2006 Printemps de la Guitare, Charleroi, Belgia 2005 Ferdo Livadic Competition, Samobor, Horvaatia, kategooria ''parim kontsertesitus'' 2005 Ivo Vuljevic Best Young Musician of the Year auhind 2004 Andres Segovia International Competition for Young Guitarists, Velbert, Saksamaa 2004 Emilio Pujol Competition, Sassari provints, Itaalia 2003 All Croatia Competition, Dubrovnik, Horvaatia 2003 Anna Amalia Guitar Competition, Weimar, Saksamaa Çeku esimene CD album ''Guitar Recital: Ceku, Petrit – Bach, J.S. / Rodrigo, J. / Asencio, V. / Regondi, G.'' ilmus 2008. aastal. Albumi väljaandjaks oli plaadifirma Naxos. Petriti ja Valter Dešpalji arranžeeritud Johann Sebastian Bachi tšellosüitide salvestised ilmusid 2016. aastal. Selle kogumikalbumi andis välja Hispaania plaadifirma Eudora. "Elogio koduleht". Vaadatud 29.05.2019. Petrit Çeku Facebookis Petrit Çeku diskograafia (Allmusic)
Aleviküla

Aleviküla (ka Alevaküla) oli küla Tartumaal, ajalooliselt Tähtvere mõisa alal. Küla jääb tänapäeval Karlova linnajao alale. Kihelkondlikult kuulus küla Tartu-Maarja kihelkonda. Külast on teateid alates 1558 (Albennküll). Tänapäeval viitab külale Karlova linnajaos asuv Alevi tänav. Sissekanne Eesti kohanimeraamatu veebiversioonis (vaadatud 01.04.2019)
Beja (täpsustus)

Beja võib tähendada järgmist: Beja, linn Portugalis Beja (Hakassia), küla Venemaal Hakassia vabariigis Beja, küla Lätis Beja mõisa juures Beja, küla Lätis, endine Beja külanõukogu administratiivkeskus
Beja (Hakassia)

Beja (vene keeles Бея) on küla Venemaal Hakassia vabariigis Beja rajoonis; ühtlasi selle rajooni keskus. Külas elab 5247 inimest (2010). Küla on esimest korda mainitud 1789. Külas on mitmeid vaatamisväärsusi, nende seas Isamaasõjas langenute vennashaud (riiklik kultuurimälestis) ja Võidu park (Парк Победы).